शाम करीब 6:20 पर समाजवादी छात्रसभा के विधान सभाध्यक्ष मुरारी पांडेय की अगुवाई में छात्र रामलीला मैदान में इकट्ठा हुए। वहां से सभी अपने हाथों में जुलूस की शक्ल में कैंडिल और तख्ती लिए निकलकर रोडवेज होते हुए मंदिर चौराहे पर पहुंच गए। छात्रसभा के उपाध्यक्ष गौरव सोनी ने कहा कि दिल्ली में चलती बस में छात्रा के साथ रेप की घटना वहां सुरक्षा व्यवस्था की पोल खोलने के लिए काफी है। गिरफ्तार आरोपियों पर अभी तक कोई भी कड़ी कार्रवाई नहीं की गई। इसके इतर वहां की सरकार न्याय की मांग कर रही जनता पर लाठियां चलवा रही है। कैंडिल मार्च में शुभम गुप्ता, विकास गुप्ता, विष्णु सोनी, मेजर अग्रहरि, नितिन रावत, विशाल, आनंद, हरि सोनी, शिवा गौड़, शादाब, बजरंगी, रितिक, प्रिंस, राजन, अरविंद सोनी, नफीस, अमन शुक्ला, गोलू, सिमरन, करन, सत्यम कौशल आदि छात्र मौजूद रहे।